จงสรุปบทความเรื่อง "การบริหารสมอง" ให้หน่อยค่ะ
การบริหารสมองBrain Activation การบริหารสมอง brain activation หมายถึง การบริหารร่างกายในส่วนที่สมองควบคุมโดยเฉพาะกล้ามเนื้อ corpus callosum ซึ่งเชื่อมสมอง ๒ ซีกเข้าด้วยกันให้ประสานกัน แข็งแรงและทำงานคล่องแคล่ว จะทำให้การถ่ายโยงข้อมูลและการเรียนรู้ของสมอง ๒ ซีกเป็นไปอย่างสมดุลเกิดประสิทธิภาพ และยังช่วยให้เกิดการผ่อนคลายความตึงเครียด ทำให้สภาพจิตใจเกิดความพร้อมที่จะเรียนรู้ เกิดความจำทั้งระยะสั้นและระยะยาว มีอารมณ์ขันเพราะคลื่นสมอง brain wave จะลดความเร็วลง คลื่นบีตา beta เป็นแอลฟา alpha ซึ่งเป็นสภาวะที่สมองทำงานอย่างมีประสิทธิภาพสูงสุด ๑ การบริหารปุ่มสมอง ปุ่มขมับ ปุ่มใบหู ►ปุ่มสมอง ใช้มือซ้ายวางบริเวณใต้กระดูกคอและซี่โครงของกระดูกอก หรือที่เรียกว่าไหปลาร้า จะมีหลุมตื้นๆ บนผิวหนัง ใช้นิ้วหัวแม่มือและนิ้วชี้ คลำหาร่องหลุมตื้นๆ ๒ ช่องนี้ซึ่งห่างกันประมาณ ๑ นิ้ว หรือมากกว่านี้ ขึ้นอยู่กับขนาดร่างกายของแต่ละคนที่มีขนาดไม่เท่ากัน ให้นวดบริเวณนี้ประมาณ ๓๐ วินาที และให้นำมือขวาวางไปที่ตำแหน่งสะดือ ขณะที่นวดปุ่มสมองก็ให้กวาดตามองจากซ้ายไปขวา ขวาไปซ้าย และจากพื้นขึ้นเพดาน จากนั้นให้เปลี่ยนมือด้านขวาทำเช่นเดียวกัน ประโยชน์ของการบริหารปุ่มสมอง ♦ เพื่อกระตุ้นระบบประสาทและหลอดเลือดที่ไปเลี้ยงสมองให้ดีขึ้น ♦ ช่วยสร้างให้ระบบการสื่อสารระหว่างสมอง ๒ ซีกที่เกี่ยวกับการพูด การอ่าน การเขียนมีประสิทธิภาพมากขึ้น ►ปุ่มขมับ ๑ ใช้นิ้วทั้ง ๒ ข้างนวดขมับเบาๆ วนเป็นวงกลม ประมาณ ๓๐ วินาที ถึง ๑ นาที ๒ กวาดตามองจากซ้ายไปขวา และจากพื้นมองขึ้นไปที่เพดาน ประโยชน์ของการนวดปุ่มขมับ ♦ เพื่อกระตุ้นระบบประสาทและหลอดเลือดที่ไปเลี้ยงสมองส่วนการมองเห็นให้ทำงานดีขึ้น ♦ ทำให้การทำงานของสมองทั้ง ๒ ซีกสมดุลกัน ► ปุ่มใบหู ๑ ให้ใช้นิ้วหัวแม่มือกับนิ้วชี้จับที่ส่วนบนสุดด้านนอกของใบหูทั้ง ๒ ข้าง ๒ นวดตามริมขอบนอกของใบหูทั้ง ๒ ข้างพร้อมๆ กัน ให้นวดไล่ลงมาจนถึงติ่งหูเบาๆ ทำซ้ำหลายๆ ครั้ง ควรทำท่านี้ก่อนอ่านหนังสือเพื่อเพิ่มความจำและมีสมาธิมากขึ้น ประโยชน์ของการกระตุ้นปุ่มใบหู ♦ เพื่อกระตุ้นหลอดเลือดฝอยที่ไปเลี้ยงสมองส่วนการได้ยินและความจำระยะสั้นให้ดีขึ้น ♦ สามารถเพิ่มการรับฟังที่เป็นจังหวะได้ดีขึ้น ๒ การเคลื่อนไหวสลับข้าง cross crawl ท่าที่ ๑ นับ ๑-๑๐ ๑ ยกมือทั้ง ๒ ขึ้นมา ๒ มือขวา ชูนิ้วชี้ตั้งขึ้น นับ ๑ มือซ้าย ให้นิ้วชี้และนิ้วหัวแม่มือขนานกับพื้น ๓ นับ ๒ ให้เปลี่ยนมาเป็นมือซ้ายชู ๒ นิ้ว คือ นิ้วชี้กับนิ้วกลาง ส่วนมือขวาก็ใช้นิ้วชี้และหัวแม่มือชี้ขนานกับพื้น ๔ นับ ๓ ให้เปลี่ยนมาเป็นชูมือขวา ๓ นิ้ว คือ นิ้วชี้ นิ้วกลาง นิ้วนาง มือซ้ายก็ให้นิ้วชี้และหัวแม่มือชี้ขนานกับพื้น ๕ นับ ๔ ให้เปลี่ยนมาเป็นชูมือซ้าย ๔ นิ้ว คือ นิ้วชี้ นิ้วกลาง นิ้วนาง นิ้วก้อย ส่วนมือขวาก็ให้นิ้วชี้และนิ้วหัวแม่มือชี้ขนานกับพื้น ๖ นับ ๕ ให้เปลี่ยนมาเป็นชูมือขวา ๕ นิ้ว คือ นิ้วหัวแม่มือ นิ้วชี้ นิ้วกลาง นิ้วนาง นิ้วก้อย ส่วนมือซ้ายให้นิ้วชี้และหัวแม่มือชี้ขนานกับพื้น ๗ นับ ๖ ให้เปลี่ยนมาเป็นชูมือซ้าย ใช้นิ้วหัวแม่มือแตะที่นิ้วก้อย ส่วนมือขวาให้นิ้วชี้และนิ้วหัวแม่มือชี้ขนานกับพื้น ๘ นับ ๗ ให้เปลี่ยนมาเป็นชูมือขวา ใช้นิ้วหัวแม่มือแตะที่นิ้วนาง ส่วนมือซ้ายให้นิ้วชี้และนิ้วหัวแม่มือชี้ขนานกับพื้น ๙ นับ ๘ ให้เปลี่ยนมาเป็นชูมือซ้าย ใช้นิ้วหัวแม่มือ คือแตะที่นิ้วกลาง ส่วนมือขวาก็ให้นิ้วชี้และหัวแม่มือชี้ขนานกับพื้น ๑๐ นับ ๙ ให้เปลี่ยนมาเป็นชูมือขวา ใช้นิ้วหัวแม่มือแตะที่นิ้วชี้ ส่วนมือซ้ายให้นิ้วชี้และนิ้วหัวแม่มือชี้ขนานกับพื้น ๑๑ นับ ๑๐ ให้เปลี่ยนมาเป็นกำมือซ้าย ส่วนมือขวาก็ให้นิ้วชี้และนิ้วหัวแม่มือชี้ขนานกับพื้น ประโยชน์ของการบริหารท่านับ ๑-๑๐ ♦ เพื่อกระตุ้นกล้ามเนื้อมือให้ประสานกัน เพื่อไม่ให้เกิดอาการนิ้วล็อก ♦ เพื่อกระตุ้นสมองที่มีการสั่งการให้เกิดความสมดุลทั้งซ้าย-ขวา ♦ เพื่อกระตุ้นความจำ ท่าที่ ๒ จีบ L ๑ ยกมือทั้ง ๒ ข้างขึ้นมา ให้มือขวาทำท่าจีบ โดยใช้นิ้วหัวแม่มือประกบกับนิ้วชี้ ส่วนนิ้วอื่นๆ ให้เหยียดออกไป ๒ มือซ้ายให้ทำเป็นรูปตัวแอล L โดยให้กางนิ้วหัวแม่มือกับนิ้วชี้ออกไป ส่วนนิ้วที่เหลือให้กำเอาไว้ ๓ เปลี่ยนเป็นจีบด้วยมือซ้ายบ้าง ทำเช่นเดียวกับข้อ ๑ ส่วนมือขวาก็ทำเป็นรูปตัวแอล L เช่นเดียวกับข้อ ๒ ๔ ให้ทำสลับกันไปมา ๑๐ ครั้ง ประโยชน์ของการบริหารท่าจีบซ้าย-ขวา ♦ เพื่อกระตุ้นกล้ามเนื้อมือให้ประสานกัน เพื่อไม่ให้เกิดอาการนิ้วล็อก ♦ เพื่อกระตุ้นสมองเกี่ยวกับการสั่งการให้สมดุล มีการเคลื่อนไหวอย่างคล่องแคล่ว ♦ เพื่อกระตุ้นการทำงานความสัมพันธ์ระหว่างมือกับตา ท่าที่ ๓ โป้ง-ก้อย ๑ ยกมือทั้ง ๒ ข้างขึ้นมาให้มือขวาทำท่าโป้ง โดยกำมือและยกหัวแม่มือขึ้นมา ส่วนมือซ้ายให้ทำท่าก้อย โดยกำมือและเหยียดนิ้วก้อยชี้ออกมา ๒ เปลี่ยนมาเป็นโป้งด้วยมือซ้ายและก้อยด้วยมือขวา ๓ ให้ทำสลับกันไปมา ๑๐ ครั้ง ท่าที่ ๔ แตะจมูก-แตะหู ๑ มือขวาไปแตะที่หูซ้าย ส่วนมือซ้ายให้ไปแตะที่จมูก ลักษณะมือไขว้กัน ๒ เปลี่ยนมาเป็นมือซ้ายแตะที่หูขวา ส่วนมือขวาไปแตะที่จมูก ลักษณะมือไขว้กัน ประโยชน์ของการบริหารท่าแตะจมูก-แตะหู ♦ ช่วยให้มองเห็นภาพทางด้านซ้ายและขวาดีขึ้น ท่าที่ ๕ แตะหู ๑ มือขวาอ้อมไปที่หูซ้าย ส่วนมือซ้ายอ้อมไปจับหูขวา ๒ เปลี่ยนมาเป็นมือซ้ายอ้อมไปจับหูขวา ส่วนมือขวาอ้อมไปจับหูซ้าย ประโยชน์ของการบริหารท่าโป้ง-ก้อย แตะจมูก-แตะหู ♦ เพื่อกระตุ้นการสั่งการของสมองให้สมดุลทั้งซีกซ้ายและซีกขวา ♦ เพื่อกระตุ้นสมองส่วนการคิดคำนวณกะระยะ ♦ เพื่อป้องกันกล้ามเนื้อหัวไหล่เกิดการติดยึด ๓ การผ่อนคลาย ยืนใช้มือทั้ง ๒ ข้างประกบกันในลักษณะพนมมือเป็นรูปดอกบัวตูม โดยให้นิ้วทุกนิ้วสัมผัสกันเบาๆ พร้อมกับหายใจเข้า-ออก ทำท่านี้ประมาณ ๕-๑๐ นาที ประโยชน์ของการบริหารท่าผ่อนคลาย ♦ ทำให้เกิดสมาธิ เป็นการเจริญสติ
การบริหารสมอง หมายถึง การบริหารร่างกายในส่วนที่สมองควบคุมโดยเฉพาะกล้ามเนื้อ corpus callosum ซึ่งเชื่อมสมอง ๒ ซีกเข้าด้วยกันให้แข็งแรงและทำงานคล่องแคล่ว ทำให้การถ่ายโยงข้อมูลและการเรียนรู้ของสมองเป็นไปอย่างสมดุล เกิดประสิทธิภาพ และช่วยให้เกิดการผ่อนคลายความเครียด ทำให้สภาพจิตใจพร้อมที่จะเรียนรู้ เกิดความจำ มีอารมณ์ขันเพราะคลื่นสมองลดความเร็วลง
1. การบริหารปุ่มสมอง ช่วยกระตุ้นระบบประสาทและหลอดเลือดที่ไปเลี้ยงสมองให้ดีขึ้น ช่วยให้ระบบการสื่อสารที่เกี่ยวกับการพูด การอ่าน การเขียนมีประสิทธิภาพมากขึ้น 
2. การบริหารปุ่มขมับ ช่วยกระตุ้นระบบประสาทและหลอดเลือดที่ไปเลี้ยงสมองส่วนการมองเห็นให้ทำงานดีขึ้น การทำงานของสมอง ๒ ซีกสมดุลกัน
3. การบริหารปุ่มใบหู  ช่วยกระตุ้นหลอดเลือดฝอยที่ไปเลี้ยงสมองส่วนการได้ยินและความจำระยะสั้นให้ดีขึ้น เพิ่มการรับฟังที่เป็นจังหวะได้ดีขึ้น
4. การเคลื่อนไหวสลับข้าง นับ ๑-๑๐ ช่วยกระตุ้นกล้ามเนื้อมือให้ประสานกัน ไม่ให้เกิดอาการนิ้วล็อก กระตุ้นสมองที่สั่งการให้เกิดความสมดุลทั้งซ้าย-ขวา กระตุ้นความจำ
5. การเคลื่อนไหวสลับข้าง ท่าจีบ L ช่วยกระตุ้นกล้ามเนื้อมือให้ประสานกัน ไม่ให้เกิดอาการนิ้วล็อก กระตุ้นสมองเกี่ยวกับการสั่งการให้สมดุล เคลื่อนไหวอย่างคล่องแคล่ว กระตุ้นการทำงานระหว่างมือกับตา
6. การเคลื่อนไหวสลับข้าง ท่าโป้ง-ก้อย ช่วยให้มองเห็นภาพทางด้านซ้ายและขวาดีขึ้น กระตุ้นการสั่งการของสมองให้สมดุล กระตุ้นสมองส่วนการคิดคำนวณ ป้องกันกล้ามเนื้อหัวไหล่ยึด
จิตเวชศาสตร์ (จิตเวชศาสตร์) - Psychiatry,อายุรศาสตร์ (อายุรศาสตร์) - Internal Medicine